अब फेसबुक अपने प्लेटफॉर्म को ज्यादा सुरक्षित व सहज बनाने के लिए सख्त कदम उठा रहा है। जो कंपनी मॉडरेटर्स की भर्ती कर रही है, उसने फेसबुक का ​कहीं जिक्र नहीं किया लेकिन कहा है कि ये एक जानीमानी सोशल मीडिया वेबसाइट के लिए हैं। ये भर्तियां हैदराबाद के लिए की जा रही हैं, जहां सोशल मीडिया कंपनी का कार्यालय है। विश्लेषकों का मानना है कि ये फेसबुक के लिए ही हैं। फेसबुक पूर्व में कह चुका है कि वह अपने प्लेटफॉर्म को ज्यादा सुरक्षित बनाने के लिए कोशिश कर रहा है। सेफ्टी और सिक्योरिटी के लिए उसकी टीम दुगुनी होने जा रही है।